Sabinet | Antieke slawerny en die vroeë Christendom : teoreties-hermeneutiese perspektiewe, probleme, en die opkoms van Doulologie : godsdienswetenskappe
oa Litnet Akademies : &apos;n Joernaal vir die Geesteswetenskappe, Natuurwetenskappe, Regte en Godsdienswetenskappe - Antieke slawerny en die vroeë Christendom : teoreties-hermeneutiese perspektiewe, probleme, en die opkoms van Doulologie : godsdienswetenskappe Navigate this Journal About Current issue Previous issues Submit a paper Contact the editor OA African Journal Archive ISSN : 1995-5928
Chris L. De Wet1
p. 317 - 343
Keyword(s) : Ancient cultural history, Antieke kultuurgeskiedenis, Die apostel Paulus, Discourse, Diskoers, Doulologie, Doulology, Early Christianity, Early church, Hermeneutics, Hermeneutics of suspicion, Hermeneutiek, Hermeneutiek van suspisie, Kyriarchy, Kyriargie, Michel Foucault, New Testament slavery, Nuwe Testamentiese slawerny, Slavery, Slaves, Slawe, Slawerny, The apostle Paul, Vroee Christendom and Vroee kerk
Abstract HTML Metrics Related Content Abstract Die oogmerk van hierdie artikel is om die verskillende teoreties-hermeneutiese perspektiewe en primêrebronprobleme in verband met die studie van antieke slawerny in die vroeë Christendom te ondersoek. Die artikel dra self by tot dié debat deur die studie van antieke slawerny as diskoers, dit wil sê as doulologie, in die vroeë Christendom voor te stel. Die eerste afdeling van die artikel ondersoek die status quaestionis van die slawernyprobleem in die vroeë kerk, en kyk veral na die invloed wat debatte gehad het in klassieke studies oor die navorsing van vroeg-Christelike slawerny. Daarna word die ontwikkeling van slawernystudies in die Bybelwetenskappe op grond van hermeneutiese perspektiewe ondersoek. Die tweede afdeling van die artikel kyk meer spesifiek na die primêrebronprobleme waardeur die navorsing van slawerny in die vroeë Christendom in die gesig gestaar word. Die finale deel van die artikel bied &apos;n inleiding tot &apos;n nuwe voorgestelde benadering tot antieke slawerny, naamlik as &apos;n diskoers, oftewel doulologie, spesifiek in die sin van Michel Foucault se diskoersanalise. Dié deel gee &apos;n uiteensetting van die moontlikhede vir die verstaan van slawerny as diskoers, beide om die antieke kontekste van slawerny duideliker verstaanbaar te maak, veral die vroeg-Christelike konteks, en om meer attent te wees op die modern nalatenskappe van antieke slawerny wat steeds so deurdringend in ons eie Suid-Afrikaanse samelewing draal.
Litnet Persistent Link : http://hdl.handle.net/10520/EJC164206